Държавен вестник, бр. 70, 2018 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  70
А. Мъже.
І. Етапи и начин на провеждане:
Първи етап: Областни първенства, проведени 
с участието на отбори от ФК по програма на 
ЗС и ОС на БФС.
Всички отбори от Трета лига задължително 
участват в турнира за купата на Аматьорската 
футболна лига. При отказ от участие на ФК се 
налага имуществена санкция в размер 750 лв. 
Срок: септември – октомври 2018 г.
Втори етап: Квалификационни срещи с учас-
тието на областните първенци до излъчване на 
4 отбора – по един от всяка зона от посочените 
в чл. 1, ал 1, т. 3. Квалификациите се провеждат 
и администрират от ЗС на БФС.
Срок: ноември 2018 г. – март 2019 г.
За излъчването на 4-те зонални представители 
се играе по системата на елиминиране в една 
среща, като домакин е отборът от по-долна група. 
Когато двата отбора са от едно ниво, срещата 
се играе на неутрален терен.
Трети етап: Квалификационните срещи от 
третия етап се провеждат в два кръга:
– I кръг – 1/2 финални срещи от по една 
футболна среща на неутрален терен, определен 
от БФС и АФЛ. 
Срок: април 2019 г.
– ІІ кръг – финална футболна среща, която 
излъчва носителя на Купата на АФЛ; тя се 
провежда на стадион и в град, определени от 
БФС и АФЛ.
Срок: май 2019 г.
II. Система на провеждане на турнира:
Турнирът се провежда по системата на елими-
ниране в една футболна среща. Ако в редовното 
време се получи равен резултат, продължения 
не се играят. Победителят се определя след из-
пълнение на наказателни удари.
III. Право на участие:
Във всички етапи право на участие имат 
футболисти, които са редовно картотекирани и 
участват в момента на квалификациите от името 
на отбора, който представляват за съответното 
първенство и в турнира за Купата на АФЛ.
IV. Документи за правоучастие:
1. Футболен паспорт със снимка, заверен 
от ФК и от ЗС или ОС на БФС, и периодичен 
медицински преглед.
2. Предсъстезателен медицински преглед.
V. Организация:
1. Администрирането на турнира се осъщест-
вява, както следва:
а) ръководството на състезанията от Първия 
етап се осъществява от ЗС и ОС на БФС;
б) администрирането на срещите от Втория 
етап се осъществява от ЗС на БФС;
в) администрирането на срещите от Третия 
етап – 1/2, се осъществява от БФС и АФЛ;
г) финалната футболна среща се организира 
от БФС и АФЛ.
VI. Материални и финансови условия:
1. При провеждане на всички срещи, без 
полуфиналните и финалната, отборът домакин 
поема разходите по организацията и провеж-
дането на срещата (такси на съдии, делегати, 
медицинско обслужване, охрана и др.), а отборът 
гост – разходите по пътуване. При изиграване на 
среща на неутрален терен разходите се поделят 
между двата клуба.
2. Всички разходи по организацията и провеж-
дането на полуфиналните и финалната футболна 
среща се поемат от Аматьорската футболна лига.
3. Всички разходи се извършват съгласно 
Финансовия правилник за изразходване на сред-
ствата в системата на БФС.
4. За всички неуредени въпроси се прилага 
Наредбата за първенствата и турнирите по фут-
бол в системата на БФС за сезон 2018/2019 г. и 
нормативните документи на БФС.
Б. Жени.
Провежда се по указание на БФС и АФЛ.
Чл. 18. Турнири в детско-юношеския футбол
(1) Купа на БФС.
Провежда се по указание на ОСТ – ДЮФ 
между 16-те представители на зоните, посочени 
в чл. 1, ал. 1, т. 3, от по две футболни срещи с 
жребий за домакинство, както следва:
ЗС – София – 5 отбора; 
ЗС – Пловдив – 5 отбора; 
ЗС – Варна – 3 отбора; 
ЗС – Велико Търново – 3 отбора.
(2) Право на участие.
Деца – родени след 1 януари 2005 г.
Юноши младша възраст – родени след 1 яну-
ари 2003 г. 
Юноши старша възраст – родени след 1 яну-
ари 2001 г. 
Отборите от четирите зони да бъдат пред-
ставени в БФС – ОСТ до 8 октомври 2018 г. 
Срещите се провеждат от 1/8 и 1/4 финал през 
октомври и ноември 2018 г. Срещите от 1/2 и 
финалните срещи за трите възрасти се провеждат 
през април 2019 г.
(3) Носителят на Купа БФС за юноши старша 
възраст, родени след 1.01.2001 г., придобива право 
на участие в юношеска лига на УЕФА.
Чл. 19. Системи на турнирите
(1) Система на отстраняване в една среща.
При състезания по системата на отстраня-
ването в една футболна среща, ако се получи 
равен резултат в редовното време, се изиграват 
две продължения по 15 минути, като в тях се 
разрешава извършването на допълнителна чет-
върта смяна в участващите в срещата отбори.
(2) Система на отстраняване в две срещи.
При състезания по системата на отстранява-
нето в две срещи при разменено гостуване, при 
равенство от двете футболни срещи, предимство 
има отборът, отбелязал повече голове на чужд 
терен. При равенство в този показател се изи-
грават две продължения по 15 минути, като в 
тях се разрешава извършването на допълнителна 
четвърта смяна в участващите в срещата отбори.
(3) Когато в продълженията по ал. 1 или 2 
остане равен резултат, за определяне на победител 
се изпълняват наказателни удари.
(4) Процедура по изпълнението на наказателни 
удари по ал. 3:
а) по време на изпълнението на наказател-
ните удари не се позволява на игралното поле 
да присъстват външни лица;